घर का दरवाजा खटखटाएं तो सतर्क रहें
रतलाम | कोई घर का दरवाजा खटखटाए तो सतर्क रहें। पहले पूछें-कौन है, उसके बाद दरवाजा खोलें। कॉलोनी में कोई संदिग्ध नजर आए और दो-तीन बार निकले तो इसकी सूचना पुलिस को दें। यह बात स्टेशन रोड टीआई अजय सारवान ने कही। वे शुक्रवार को शास्त्री नगर स्थित अंबे माता मंदिर में क्षेत्रवासियों की समस्या सुन रहे थे। रहवासियों ने बताया कॉलोनी में छोटे-छोटे बच्चे घूमते हैं। जो संदिग्ध नजर आते हैं। इस पर टीआई ने इसकी जानकारी पुलिस को देने को कहा। पार्षद अशोक यादव, रवि मालपानी, राजू अरड़वाल, आशुतोष चौहान सहित रहवासी मौजूद थे।
hin_Deva hin_Deva